इक वरिष्ठ अमरीकी अधिकारी ने नांऽ गुप्त रक्खने दी शर्त उप्पर दस्सेआ जे राष्ट्रपति बराक ओबामा ने अजैं अफगानिस्तान दे बारे च अपनी नमीं नीति दा खुलासा नेईं कीता ऐ ब पाकिस्तान गी दित्ती जा दी असैन्य मजूदा 45 करोड़ डालर शा बधाइयै 135 करोड़ डालर शा बधाइयै 135 करोड़ डालर प्रति ब’रा कीता जाई सकदा ऐ। एह्‌दे अलावा मजूदा सैन्य सहायता 30 करोड़ डालर प्रति ब’रा गी बी किश हद्‌द तक्कर बधाआ जाई सकदा ऐ ब इस मद च बढ़ोत्तरी किश शर्तें दे बाद गै लागू कीती जाग। एह्‌दा मकसद पाकिस्तान दा मते कोला मता सैह्‌योग हासल करना ऐ कीजे किश तालिबानी ते अलकायदा आतंकवादियें गी अफगानिस्तान थमां नस्साइयै पाकिस्तान दे केई लाह्‌कें च छपने दियां खबरां थ्होईयां न। अमरीकी राष्ट्रपति ने अपने चुनांऽ प्रचार अभियान च संसाधनें दे उचित इस्तेमाल दी गल्ल आक्खी ही ते हुन अफगानिस्तान च 17 ज्हार अतिरिक्त अमरीकी सैनिकें दी तैनाती दा आदेश दित्ता ऐ।